NHibernate Made Simple - CodeProject 11,042,687 members (69,847 online)
Last Visit: 31-Dec-99 19:00 Last Update: 25-Nov-14 12:24Refresh12345 Next » Clooney se beursie loop oor van tequila | Netwerk24
Deur Elvira Wood 17 Julie 2018 06:52
Die akteur George Clooney en sy vrou Amal.
George Clooney, bekend vir sy rol as akteur in rolprente soos die Oceans-reeks, het die afgelope jaar ’n yslike $239 miljoen (voor belasting) verdien.
En nee, dit was nie uit rolprente nie.
Die BBC berig in die jaar tot einde Mei 2018 was dit eerder hardehout, oftewel tequila, wat hom een van die bes betaalde bekendes in die wêreld gemaak het.
Volgens die tydskrif Forbes se jaarlikse lys van hoeveel bekendes verdien, het Clooney ’n groot deel van sy inkomste verdien toe hy en sy twee vriende, Rande Gerber en Mike Meldman, hul maatskappy Casamigos Tequila aan Diageo verkoop het.
Dié transaksie was ’n tamaai $1 miljard werd.
Benewens tequila is Clooney bekend daarvoor dat hy die koffiereus Nespresso verteenwoordig.
Die tien bekendes wat die meeste geld in die jaar tot einde Mei 2018 verdien het is as volg:
Floyd Mayweather (bokser): $285 miljoen
George Clooney (akteur): $239 miljoen
Kylie Jenner (model): $166,5 miljoen
Judy Sheindlin (prokureur): $147 miljoen
Dwayne (The Rock) Johnson (akteur): $124 miljoen
U2 (musiekgroep): $118 miljoen
Coldplay (musiekgroep): $115,5 miljoen
Lionel Messi (sokkerspeler): $111 miljoen
Ed Sheeran (sanger): $110 miljoen
Cristiano Ronaldo (sokkerspeler): $108 miljoen.
Meer oor: George Clooney | Tequila | Bekendes